Батыс Қазақстанда есепші 7 млн теңге бюджет қаражатын құмар ойынға салып жіберген
DATE: 00:06, 13 Наурыз 2024 | GMT +5
TITLE: Батыс Қазақстанда есепші 7 млн теңге бюджет қаражатын құмар ойынға салып жіберген
URL: https://kaz.inform.kz/news/batis-kazakstanda-esepsh-7-mln-tenge-byudzhet-karazhatin-kumar-oyinga-salip-zhbergen-6fee12/
META: DATE: 00:06, 13 Наурыз 2024 | GMT +5
TOTAL WORDS: 118
AUTHOR(S):
TEXT: БҚО прокуратурасының баспасөз қызметінен мәлім еткендей, оқиға Қаратөбе ауданында болды. Қаратөбе ауданы прокуратурасы сотқа дейінгі тергеудің бірыңғай тізіліміне ҚР ҚК 189-бабы 3-бөлімі 1-тармағына сәйкес материалды тіркеп, БҚО бойынша экономикалық тергептексеру департаментіне жолдады. «Қаратөбе ауданы әкімдігі ішкі саясат бөлімі Жастар ресурстық орталығы есепшісінің құмар ойынмен айналысқаны анықталды. Есепші басшының рұқсатынсыз және бұйрығынсыз оның ЭЦҚ-сын пайдалана отырып, 7 млн теңгеге жуық бюджет қаражатын жымқырған. Есепші жауабында өзінің және жұбайының атына ашылған жеке кәсіпкерлік субъектісіне бюджет қаржысын бірнеше рет аударып келгенін айтты. Қазіргі таңда оны экономикалық тергептексеру департаменті күдікті ретінде таныды. Кінәсі дәлелденген жағдайда оған 7 жылға дейін бас бостандығынан айыру жазасы тағайындалуы мүмкін» деп хабарлады ведомстводан. Еске сала кетейік, бұдан бұрын Азамат Құстановтың БҚО прокурорының орынбасары болып тағайындалғанын жазған едік
